Neddörp

Neddörp () is en lütt Dörp in de Gemeen Thänhusen (Samtgemeen Thänhusen) in’n Landkreis Veern, Neddersassen.

 Geografie 

De Oort liggt in de Masch von de Werser.

De Naveröörd sünd Schogrinnen, Grinnen, Heemhude un Meierwiede in’n Noorden, Hagen un Fössen in’n Noordoosten, Intschen in’n Oosten, Hidzdörp in’n Süüdoosten, Wulmsdörp un Morsen in’n Süden, Ötzen in’n Westen un Ahsen in’n Noordwesten.

 Historie 

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Morsen in’n Kanton Thänhusen höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Morsen in’n Kanton Thänhusen.

De Oort hett vör 1852 to de Vaagdie Swarm von dat Amt Thänhusen (later Amt Wessen-Thänhusen) tohöört un denn von 1852 bet 1859 to dat Amt Swarm. 1859 is de Oort in dat Amt Veern wesselt. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is.

De Oort hett von öllers bi de Buurschop un later de Gemeen Morsen mit bihöört. De Gemeen Morsen is an’n 1. Juli 1972 mit de Gemeenreform in Neddersassen noch düüdlich grötter worrn. To’n 1. November 2006 is de Gemeen Morsen denn aver Deel von de Gemeen Thänhusen worrn.

 Inwahnertall 

 Religion 

Neddörp is evangeelsch-luthersch präägt un höört to dat Kaspel von de Cosmas-un-Damian-Kark in Lunsen.

För de Kathoolschen is de St.-Josef-Kark in Veern tostännig.

 Weertschop un Infrastruktur 

För Neddörp is de freewillige Füürwehr Morsen mit tostännig.

 Verkehr 

Neddörp is över Morsen anbunnen an de Landsstraat 203, de in’n Noordwesten na Lunsen un Thänhusen geiht un in’n Süüdoosten över Wulmsdörp un Blenner na Veern.

De nächste Autobahn is de Autobahn 27 (Afsnidd Bremen–Wasra). De Opfohrt 24 Achem-Oost liggt so teihn Kilometer in’n Noorden von Neddörp an de L 156.

De nächste Bahnhoff is so bi ölven Kilometer wied weg in’n Noordwesten de Bahnhoff Achem an de Bahnlien Wunsdörp–Bremen.

 Footnoten 

Kategorie:Oort
Kategorie:Landkreis Veern